VENDIM

Nr. 287, datë 17.4.2026

PËR HAPJEN E PROCEDURËS SË PRANIMIT NË KATEGORINË E ULËT DHE TË MESME DREJTUESE EDHE PËR KANDIDATË TË TJERË JASHTË SHËRBIMIT CIVIL, PËR VITIN 2026

Në mbështetje të nenit 100 të Kushtetutës dhe të pikës 4, të nenit 26, të ligjit nr. 152/2013, “Për nëpunësin civil”, të ndryshuar, me propozimin e ministrit të Shtetit për Administratën Publike dhe Antikorrupsionin, Këshilli i Ministrave

VENDOSI:

1. Për vitin 2026, procedura e plotësimit të pozicioneve të lira të kategorisë së ulët dhe të mesme drejtuese, për të cilat lëvizja paralele është mbyllur pa fitues, të jetë e hapur edhe për kandidatë të tjerë nga jashtë shërbimit civil, që plotësojnë kushtet dhe kërkesat për vendet e lira. 

2. Numri maksimal i pozicioneve, për të cilat do të përdoret procedura e përcaktuar në pikën 1 të këtij vendimi, është 61 (gjashtëdhjetë e një) pozicione të kategorisë së mesme dhe të ulët drejtuese.

3. Pozicionet në të cilat mund të konkurrojnë edhe kandidatë nga jashtë shërbimit civil për nivelin e mesëm drejtues dhe për nivelin e ulët drejtues, përcaktohen në lidhjen nr. 1, që i bashkëlidhet këtij vendimi dhe është pjesë përbërëse e tij.

4. Ngarkohet Departamenti i Administratës Publike për zbatimin e këtij vendimi. 

Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR

Albana Koçiu

Lidhja 1

POZICIONET NË TË CILAT MUND KONKURROJNË EDHE KANDIDATË NGA JASHTË SHËRBIMIT CIVIL

I. Niveli i mesëm drejtues dhe të barasvlershëm
1. Jurist në Departamentin e Akteve Rregullatore të Këshillit të Ministrave në Kryeministri;

2. Koordinator në Drejtorinë e Koordinimit Ndërinstitucional dhe Kapaciteteve në Njësinë për Integrimin Evropian në Departamentin e Politikës dhe Integrimit Evropian në Kryeministri;

3. Drejtor i Drejtorisë së Financës dhe Shërbimeve Mbështetëse në Agjencinë e Menaxhimit të Burimeve Ujore;

4. Koordinator në Sektorin e Strategjisë Kombëtare për Zhvillim dhe Integrim në Drejtorinë e Programimit Strategjik në Agjencinë Shtetërore të Programimit Strategjik dhe Koordinimit të Ndihmës;

5. Drejtor i Drejtorisë së Analizës, Kontrollit dhe Hetimit Administrativ në Drejtorinë e Përgjithshme të Antikorrupsionit;

6. Drejtor i Drejtorisë së Programimit, Standardizimit dhe Harmonizimit të Kuadrit Rregullator në Drejtorinë e Përgjithshme Rregullatore dhe Përputhshmërisë në Fushën e Mbrojtjes në Ministrinë e Mbrojtjes;

7. Drejtor i Drejtorisë së Monitorimit dhe Menaxhimit të Projekteve në Fushën e Artit dhe Kulturës në Drejtorinë e Përgjithshme të Politikave dhe Zhvillimit të Artit, Kulturës dhe Rinisë në Ministrinë e Turizmit, Kulturës dhe Sportit;

8. Drejtor i Drejtorisë e Administrimit të Fondit të Trashëgimisë Kulturore dhe Projekteve në Drejtorinë e Përgjithshme të Politikave dhe Zhvillimit të Trashëgimisë Kulturore në Ministrinë e Turizmit, Kulturës dhe Sportit;

9. Drejtor i Drejtorisë së Programimit, Hartimit, Harmonizimit të Kuadrit Rregullator në Drejtorinë e Përgjithshme Rregullatore dhe të Përputhshmërisë në Ministrinë e Turizmit, Kulturës dhe Sportit;

10. Drejtor i Drejtorisë së Jetësimit të Prioriteteve dhe Statistikave për Turizmin, Kulturën, Sportin dhe Rininë në Ministrinë e Turizmit, Kulturës dhe Sportit;

11. Drejtor i Drejtorisë së Auditit të Brendshëm në Ministrinë e Turizmit, Kulturës dhe Sportit;

12. Drejtor i Drejtorisë së Harmonizimit të Menaxhimit Financiar, Kontrollit dhe Kontabilitetit në Drejtorinë e Përgjithshme të Kontrollit të Brendshëm Financiar Publik dhe Raportimit Financiar në Ministrinë e Financave;

13. Drejtor i Zyrës (Drejtoria) Mbështetëse ZKA në Drejtorinë e Përgjithshme të Menaxhimit të Fondeve të BE-së në Ministrinë e Financave;

14. Drejtor i Departamentit Teknik në Drejtorinë e Përgjithshme të Doganave;

15. Drejtor i Departamentit të Akcizës në Drejtorinë e Përgjithshme të Doganave;

16. Drejtor i Drejtorisë së Kontrollit të Specializuar në Drejtorinë e Përgjithshme të Tatimeve;

17. Drejtor i Drejtorisë së Menaxhimit të Burimeve Njerëzore në Drejtorinë e Përgjithshme Ekonomike dhe të Shërbimeve Mbështetëse në Ministrinë e Punëve të Brendshme;

18. Drejtor i Drejtorisë së Mbikëqyrjes dhe Administrimit të Regjistrave në Drejtorinë e Përgjithshme të Gjendjes Civile në Ministrinë e Punëve të Brendshme;

19. Drejtor i Drejtorisë së Projekteve në Agjencinë e Administrimit të Pasurive të Sekuestruara dhe të Konfiskuara;

20. Drejtor i Drejtorisë së Administrimit të Pronës në Agjencinë e Administrimit të Pasurive të Sekuestruara dhe të Konfiskuara;

21. Drejtor i Drejtorisë për Marrëdhëniet Juridiksionale dhe Bashkëpunimit Ndërgjyqësor në Drejtorinë e Përgjithshme Rregullatore të Çështjeve të Drejtësisë në Ministrinë e Drejtësisë;

22. Drejtor i Drejtorisë së Përkthimit Zyrtar për Bashkëpunimin Ndërgjyqësor dhe Certifikimin e Marrëveshjeve Ndërkombëtare në Drejtorinë e Përgjithshme Rregullatore të Çështjeve të Drejtësisë në Ministrinë e Drejtësisë;

23. Drejtor i Drejtorisë së Politikave Farmaceutike dhe Pajisjeve Mjekësore në Drejtorinë e Përgjithshme të Zhvillimit të Shëndetësisë në Ministrinë e Shëndetësisë dhe Mirëqenies Sociale;

24. Drejtor i Drejtorisë së Projekteve, Emergjencave dhe Monitorimit në Ministrinë e Shëndetësisë dhe Mirëqenies Sociale;

25. Drejtor i Drejtorisë së Inovacionit dhe Inteligjencës së të Dhënave në Ministrinë e Shëndetësisë dhe Mirëqenies Sociale;

26. Drejtor i Drejtorisë së Programeve të Zhvillimit në Fushën e Hidrokarbureve në Drejtorinë e Përgjithshme të Politikave dhe Zhvillimit të Industrisë dhe Energjisë në Ministrinë e Infrastrukturës dhe Energjisë;

27. Drejtor i Sekretariatit të Nismës për Transparencë në Industrinë Nxjerrëse (EITI);

28. Drejtor i Auditimit të Brendshëm në Ministrinë e Mjedisit;

29. Drejtor i Drejtorisë së Politikave të Sigurimeve Shoqërore në Drejtorinë e Përgjithshme të Politikave të Punësimit, Aftësimit dhe Sigurimeve Shoqërore në Ministrinë e Ekonomisë dhe Inovacionit;

30. Drejtor i Drejtorisë së Politikave të Aftësimit Profesional dhe Inspektimit AFP në Drejtorinë e Përgjithshme të Politikave të Punësimit në Ministrinë e Ekonomisë dhe Inovacionit;

31. Drejtor i Drejtorisë së Auditit të Brendshëm në Ministrinë për Evropën dhe Punët e Jashtme. 

II. Niveli i ulët drejtues dhe të barasvlershëm
1. Koordinator në Drejtorinë e Koordinimit Ndërinstitucional dhe Kapaciteteve në Njësinë për Integrimin Evropian në Departamentin e Politikës dhe Integrimit Evropian në Kryeministri;

2. Analist në Sektorin e Kërkimeve në Drejtorinë e Programimit Strategjik në Agjencinë Shtetërore të Programimit Strategjik dhe Koordinimit të Ndihmës;

3. Përgjegjës i Sektorit të Hetimit Administrativ në Drejtorinë e Analizës, Kontrollit dhe Hetimit Administrativ në Drejtorinë e Përgjithshme të Antikorrupsionit;

4. Përgjegjës i Sektorit të Arsimimit, Kualifikimit dhe Zhvillimit të Karrierës së Personelit në Drejtorinë e Burimeve Njerëzore në Drejtorinë e Përgjithshme Ekonomike dhe të Shërbimeve Mbështetëse në Ministrinë e Mbrojtjes;

5. Drejtor i Agjencisë Rajonale të Bregdetit Vlorë;

6. Përgjegjës i Sektorit të Monitorimit dhe Inspektimit të Zonave Bregdetare dhe Veprimtarive Turistike në Agjencinë Rajonale të Bregdetit Lezhë;

7. Përgjegjës i Sektorit të Regjistrimit të Biznesit në Drejtorinë e Implementimit të Operacioneve Tatimore në Drejtorinë e Përgjithshme të Tatimeve;

8. Përgjegjës i Sektori të Taksimit të Dyfishtë në Drejtorinë e Kontrollit Tatimor në Drejtorinë e Përgjithshme të Tatimeve;

9. Përgjegjës i Sektorit të Çështjeve Gjyqësore në Drejtorinë e Trajtimit të Ankesave, Marrëdhënieve me Institucionet dhe Çështjet Juridike në Agjencinë e Administrimit të Pasurive të Sekuestruara dhe të Konfiskuara;

10. Përgjegjës i Sektorit të Planifikimit, Përballimit të Emergjencave Civile dhe Krizave në Administratën e Prefektit të Qarkut Durrës;

11. Përgjegjës i Sektorit të Planifikimit, Përballimit të Emergjencave Civile dhe Krizave në Administratën e Prefektit të Qarkut Shkodër;

12. Përgjegjës i Sektorit të Shëndetit, Mbrojtjes së Bimëve dhe Mbetjeve në Drejtorinë e Politikave të Shëndetit të Bimëve, Farërave, Fidanëve dhe Plehrave në Drejtorinë e Përgjithshme të Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit në Ministrinë e Bujqësisë dhe Zhvillimit Rural;

13. Përgjegjës i Sektorit të Produkteve Veterinare dhe Mbetjeve në Drejtorinë e Politikave Veterinare në Drejtorinë e Përgjithshme të Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit në Ministrinë e Bujqësisë dhe Zhvillimit Rural;

14. Përgjegjës i Sektorit të Bazës Eksperimentale/Prodhuese në Qendrën e Transferimit të Teknologjive Bujqësore, Fushë-Krujë;

15. Koordinator në Sektorin e së Drejtës Ekonomike, Financiare, Industriale dhe Sipërmarrjes në Drejtorinë e së Drejtës Publike në Drejtorinë e Përgjithshme të Kodifikimit dhe Harmonizimit të Legjislacionit në Ministrinë e Drejtësisë;

16. Ekspert Mjeko-Ligjor (pranë qarkut Gjirokastër) në Sektorin e Ekspertizës Mjekoligjore pranë Qarqeve në Institutin e Mjekësisë Ligjore;

17. Ekspert Mjeko-Ligjor (pranë qarkut Korçë) në Sektorin e Ekspertizës Mjekoligjore pranë Qarqeve në Institutin e Mjekësisë Ligjore;

18. Ekspert Mjekoligjor në Sektorin e Ekspertizës Mjeko-Ligjore, Kërkimit Shkencor dhe Specializimeve në Institutin e Mjekësisë Ligjore;

19. Përgjegjës i Sektorit të Politikave dhe Zhvillimit të Shërbimit Spitalor në Drejtorinë e Politikave të Shërbimit Spitalor në Drejtorinë e Përgjithshme të Zhvillimit të Shëndetësisë në Ministrinë e Shëndetësisë dhe Mirëqenies Sociale;

20. Përgjegjës i Sektorit të Mbrojtjes ndaj Dhunës në Familje në Drejtorinë e Barazisë Gjinore në Drejtorinë e Përgjithshme të Zhvillimit për Mirëqenien Sociale në Ministrinë e Shëndetësisë dhe Mirëqenies Sociale;

21. Përgjegjës i Sektorit të Menaxhimit të Programeve dhe Projekteve Financuar nga Donatorët e Tjerë në Drejtorinë e Konceptimit dhe Fizibilitetit të Projekteve për Çështjet e Zhvillimit Ekonomik dhe Inovacionit në Ministrinë e Ekonomisë dhe Inovacionit;

22. Përgjegjës i Sektorit të Digjitalizimit në Drejtorinë e Transformimit Digjital në Drejtorinë e Përgjithshme të Inovacionit dhe Teknologjisë në Ministrinë e Ekonomisë dhe Inovacionit;

23. Përgjegjës i Sektorit të Shërbimit nr. 1 në Drejtorinë e Përgjithshme të Metrologjisë. 

